**LIQUI MOLY: Uusi öljyopas**

Oppaasi öljyluokitusten viidakossa

**Lokakuu 2018 – Öljy ei ole enää nykyään mikään yleinen voiteluaine vaan erityinen nestemäinen varaosa, jonka täytyy sopia tarkasti kullekin moottorille.** **Oikean tuotteen löytäminen lukuisten öljyluokitusten viidakosta ei ole kuitenkaan aina helppoa.** **Saksalaisen öljy- ja lisäaineasiantuntijan LIQUI MOLYn uuden öljyoppaan avulla oikeat tuotteet löytyvät helposti ja nopeasti osoitteessa: [www.liqui-moly.fi](http://www.liqui-moly.fi)**.

"Öljyopas on verkkosivustomme suosituin osio", kertoo LIQUI MOLYn toimitusjohtaja Günter Hiermaier. "Joka päivä 5 000 käyttäjää korjausalan ammattilaisista tavallisiin autoilijoihin etsii sen avulla oikeaa öljyä." Käyttäjän täytyy valita vain ajoneuvon merkki, malli ja moottorin tyyppi, jolloin hän saa nopeasti listan sopivista moottoriöljyistä. Tämä on tärkeää, sillä eri moottoriöljyt eroavat nykyään suuresti toisistaan. Väärän öljyn käyttö on kuin asentaisi autoon epäsopivan varaosan. Sen seuraukset vaihtelevat takuun raukeamisesta ja kulumisen lisääntymisestä moottoriongelmiin ja vaikeisiin moottorivaurioihin.

Öljyopas tarjoaa myös muita etuja: se näyttää oikeat vaihteistoöljyt, jarrunesteet, pakkasnesteet, ohjaustehostinöljyt sekä muut käyttönesteet. Öljyopas on tarkoitettu autojen lisäksi myös moottoripyörille, museoajoneuvoille, hyötyajoneuvoille, rakennuskoneille, maatalouskoneille ja veneille. Uusi öljyopas on helppokäyttöinen, kuten edeltäjänsäkin. Uuden öljyoppaan ominaisuuksia on parannettu ja tietoja päivitetty, ja se sisältää noin 80 000 eri ajoneuvon tiedot. Öljyopas kattaa lukuisten ajoneuvojen tiedot italialaisesta Abarthista kiinalaiseen ZX Autoon. Käyttäjä voi etsiä oikeaa öljyä vaihtoehtoisesti myös syöttämällä rekisteritunnuksen.

"Öljyoppaamme on erityisen hyödyllinen, sillä se sisältää paljon muutakin kuin vain moottoriöljytietoja, ja lisäksi voimme tarjota kaikkia näitä nesteitä asiakkaidemme käyttöön", Günter Hiermaier sanoo. "Näin laaja autokemian tuotteiden valikoima tekee LIQUI MOLYsta ainutlaatuisen."

**Tietoja LIQUI MOLYsta**

LIQUI MOLYn maailmanlaajuisesti ainutlaatuisen kattavaan valikoimaan kuuluu noin 4000 kemiallista tuotetta – niin moottoriöljyjä, lisäaineita, rasvoja, tahnoja, suihkeita, autonhoitotuotteita, liimoja kuin tiivisteaineita. Vuonna 1957 perustettu LIQUI MOLY kehittää ja valmistaa tuotteensa yksinomaan Saksassa. Kotimarkkinoillaan yritys on lisäaineiden kiistaton markkinajohtaja, ja se valitaan toistuvasti parhaaksi öljymerkiksi. Yritys markkinoi tuotteitaan yli 120 maassa, ja sen liikevaihto oli 532 miljoonaa euroa vuonna 2017.

**Lisätietoja:**

LIQUI MOLY GmbH

Peter Szarafinski

Head of Media Relations international

Jerg-Wieland-Str. 4

89081 Ulm-Lehr

Germania

Tel.: +49 7 31/14 20 189

Fax: +49 7 31/14 20 82

peter.szarafinski@liqui-moly.de